ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์การจัดสรรคลื่นความถี่เพื่อการทดลองหรือทดสอบเป็นการชั่วคราว โดยที่เป็นการสมควรกำหนดหลักเกณฑ์การจัดสรรคลื่นความถี่เพื่อการทดลองหรือทดสอบเป็นการชั่วคราวในกิจการโทรคมนาคมเพื่อส่งเสริมและพัฒนากิจการโทรคมนาคมของประเทศอาศัยอำนาจตามความในมาตรา๕๑ (๓) แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๐ มาตรา ๔๑ มาตรา ๔๕มาตรา ๕๐ และมาตรา ๕๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๑๐ มาตรา๑๑ และมาตรา ๑๕ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการโทรคมนาคมแห่งชาติจึงประกาศหลักเกณฑ์การจัดสรรคลื่นความถี่เพื่อการทดลองหรือทดสอบเป็นการชั่วคราวไว้ดังต่อไปนี้ข้อ๑ ในประกาศนี้คณะกรรมการ หมายความว่าคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติการทดลอง หมายความว่ากิจกรรมหรือการกระทำที่มีวัตถุประสงค์หลักเพื่อทดลองอุปกรณ์ โครงข่ายหรือระบบโทรคมนาคมโดยมุ่งหวังว่าความรู้ที่ได้จากการทดลองจะเป็นประโยชน์ในการพัฒนา การใช้หรือการให้บริการสำหรับคลื่นความถี่ในกิจการโทรคมนาคม และให้หมายความรวมถึงการวิจัยและพัฒนาทางวิทยาศาสตร์หรือวิศวกรรมด้วยการทดสอบ หมายความว่า กิจกรรมหรือการกระทำใด ๆในการตรวจสอบความสามารถในการใช้หรือให้บริการคลื่นความถี่ในการประกอบกิจการโทรคมนาคมข้อ๒ภายใต้บังคับบทบัญญัติแห่งกฎหมายว่าด้วยองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม และกฎหมายว่าด้วยการประกอบกิจการโทรคมนาคมคณะกรรมการอาจกำหนดและจัดสรรคลื่นความถี่เพื่อการทดลองหรือทดสอบเป็นการชั่วคราวได้โดยสอดคล้องกับแผนแม่บทการบริหารคลื่นความถี่และตารางกำหนดคลื่นความถี่แห่งชาติ รวมทั้งอาจอนุญาตให้ใช้คลื่นความถี่เพื่อการทดลองหรือทดสอบเป็นการชั่วคราวในกิจการโทรคมนาคมทั้งนี้ ตามหลักเกณฑ์ วิธีการและเงื่อนไขที่กำหนดไว้ตามประกาศฉบับนี้ข้อ๓การจัดสรรหรืออนุญาตให้ใช้คลื่นความถี่เพื่อการทดลองหรือทดสอบเป็นการชั่วคราวต้องเป็นไปตามหลักเกณฑ์ดังต่อไปนี้๓.๑ต้องมีวัตถุประสงค์หลักเพื่อทดลองหรือทดสอบการใช้คลื่นความถี่ถูกต้องตามแผนความถี่วิทยุโดยมิได้มีวัตถุประสงค์ในการแสวงหาผลกำไรหรือไม่อาจค้าหรือหากำไร ในเชิงพาณิชย์๓.๒เป็นโครงการที่มีระยะเวลาการดำเนินการชั่วคราวและจำกัดการใช้คลื่นความถี่โดยต้องไม่ให้บริการต่อสาธารณะหรือบุคคลอื่นทั่วไป๓.๓การทดลองหรือทดสอบต้องเป็นระบบ โครงข่าย หรืออุปกรณ์โทรคมนาคมที่ใช้เทคโนโลยีใหม่คลื่นความถี่ใหม่ มาตรฐานโทรคมนาคมใหม่ หรือการใช้งานใหม่ในราชอาณาจักรไทย๓.๔การทดลองหรือทดสอบต้องดำเนินการตามหลักวิชาการ รวมทั้งมีการตรวจสอบและประเมินผล๓.๕ผู้ยื่นขอทดลองหรือทดสอบต้องแสดงถึงความสามารถและความพร้อมทั้งในทางเทคนิคและบุคลากร๓.๖โครงการทดลองหรือทดสอบต้องไม่มีวัตถุประสงค์อันขัดต่อบทบัญญัติแห่งกฎหมายหรือนโยบายแห่งรัฐ๓.๗การทดลองหรือทดสอบต้องไม่ก่อให้เกิดการรบกวนอันเกินสมควรต่อโครงข่ายหรือสถานีวิทยุคมนาคมอื่นเว้นแต่เป็นกรณีทดลองหรือทดสอบการรบกวนข้อ๔ การทดลอง หรือ การทดสอบแบ่งเป็นสามประเภท คือ๔.๑การทดลองหรือการทดสอบในห้องปฏิบัติการโทรคมนาคมที่มีระบบป้องกันการแพร่กระจายของคลื่นความถี่หรือการทดลองหรือทดสอบในพื้นที่ที่ปราศจากการรบกวน๔.๒การทดลองหรือทดสอบในลักษณะเพื่อการวิจัยและพัฒนาเทคโนโลยีโทรคมนาคมที่มิได้มีวัตถุประสงค์เพื่อการใช้ประโยชน์ในการขอรับใบอนุญาตประกอบกิจการโทรคมนาคม๔.๓การทดลองหรือทดสอบในลักษณะที่มีวัตถุประสงค์เพื่อการใช้ประโยชน์ ในการขอรับใบอนุญาตประกอบกิจการโทรคมนาคมทั้งนี้คำขอการทดลองหรือทดสอบตามข้อ ๔.๒ และ ๔.๓ต้องชำระค่าพิจารณาคำขอใบอนุญาตตามอัตราท้ายประกาศนี้ข้อ๕การใช้คลื่นความถี่เพื่อการทดลองหรือทดสอบตามข้อ ๔.๒ และ ๔.๓ต้องได้รับใบอนุญาตจากคณะกรรมการ โดยผู้ที่ประสงค์จะขอทดลองหรือทดสอบต้องยื่นคำขอและข้อเสนอโครงการทดลองหรือทดสอบต่อสำนักงานและให้สำนักงานแจ้งคณะกรรมการทราบโดยพลันให้สำนักงานจัดทำผลการประเมินโครงการในเบื้องต้นนำเสนอคณะกรรมการภายในสิบห้าวันนับแต่วันที่ได้รับคำขอและข้อเสนอโครงการคณะกรรมการต้องพิจารณาคำขอและข้อเสนอโครงการทดลองหรือทดสอบให้แล้วเสร็จภายในเก้าสิบวันนับแต่วันที่ได้รับคำขอและข้อเสนอโครงการพร้อมทั้งข้อมูลและรายละเอียดประกอบการพิจารณาที่ครบถ้วนสมบูรณ์แล้วข้อ๖ คำขอและข้อเสนอโครงการ ตามข้อ ๔.๑อย่างน้อยต้องประกอบด้วยหัวข้อ ดังต่อไปนี้๖.๑ชื่อเรื่อง ที่มา วัตถุประสงค์ และเหตุผลความจำเป็นของโครงการ๖.๒ชื่อและรายละเอียดของเจ้าของโครงการ และบุคคลที่ติดต่อ๖.๓คลื่นความถี่ที่ประสงค์จะขอใช้ทดลองหรือทดสอบพร้อมขอบเขตของการใช้คลื่น๖.๔สถานที่ทำการทดลองหรือทดสอบ พร้อมจำนวนและรายละเอียดอุปกรณ์ที่ต้องใช้๖.๕รายชื่อและคุณสมบัติของบุคลากรที่ดำเนินการทดลองหรือทดสอบ๖.๖ระยะเวลาและแผนการดำเนินการในเรื่องดังกล่าวข้างต้นข้อ๗ คำขอและข้อเสนอโครงการ ตามข้อ ๔.๒อย่างน้อยต้องประกอบด้วยหัวข้อ ดังต่อไปนี้๗.๑ชื่อเรื่อง ที่มา วัตถุประสงค์ และเหตุผลความจำเป็นของโครงการ๗.๒ชื่อและรายละเอียดของเจ้าของโครงการ และบุคคลที่ติดต่อ๗.๓คลื่นความถี่ที่ประสงค์จะขอใช้ทดลองหรือทดสอบพร้อมขอบเขตของการใช้คลื่น๗.๔สถานที่ทำการทดลองหรือทดสอบ พร้อมจำนวนและรายละเอียดอุปกรณ์ที่ต้องใช้๗.๕รายชื่อและคุณสมบัติของบุคลากรที่ดำเนินการทดลองหรือทดสอบ๗.๖แนวทางหรือขั้นตอนวิธีการทดลองหรือทดสอบ๗.๗ระยะเวลาและแผนการดำเนินการในเรื่องดังกล่าวข้างต้นข้อ๘ คำขอและข้อเสนอโครงการ ตามข้อ ๔.๓อย่างน้อยต้องประกอบด้วยหัวข้อ ดังต่อไปนี้๘.๑ชื่อเรื่อง ที่มา วัตถุประสงค์ และเหตุผลความจำเป็นของโครงการ๘.๒ชื่อและรายละเอียดของเจ้าของโครงการ และบุคคลที่ติดต่อ๘.๓คลื่นความถี่ที่ประสงค์จะขอใช้ทดลองหรือทดสอบพร้อมขอบเขตของการใช้คลื่น๘.๔สถานที่ทำการทดลองหรือทดสอบ พร้อมจำนวนและรายละเอียดอุปกรณ์ที่ต้องใช้๘.๕รายชื่อและคุณสมบัติของบุคลากรที่ดำเนินการทดลองหรือทดสอบ๘.๖กำหนดกลุ่มผู้ใช้ และจำนวนผู้ใช้หรือผู้รับการทดลองแต่ละกลุ่มอย่างชัดเจน๘.๗แนวทางหรือขั้นตอนวิธีการทดลองหรือทดสอบ๘.๘การประเมินต้นทุนและผลประโยชน์ของโครงการเบื้องต้นโดยระบุและประเมินเชิงปริมาณผลประโยชน์และต้นทุนรวมทั้งความเสี่ยงที่อาจเกิดขึ้นของการใช้คลื่นความถี่เพื่อการทดลองหรือทดสอบและต้องระบุประเภทกิจการและกลุ่มธุรกิจที่ได้รับผลกระทบรวมทั้งกลุ่มที่อาจได้รับผลกระทบที่ไม่ได้สัดส่วนด้วย๘.๙มาตรการและวิธีการติดตามตรวจสอบและประเมินผล๘.๑๐งบประมาณที่ต้องใช้ในการดำเนินการและแหล่งที่มาของเงินงบประมาณ๘.๑๑ระยะเวลาและแผนการดำเนินการในเรื่องดังกล่าวข้างต้น๘.๑๒แนวทางหรือมาตรการหลังจากทดลองหรือทดสอบเสร็จสิ้น๘.๑๓เอกสารหลักฐานการได้รับอนุญาตตามกฎหมายอื่นที่เกี่ยวข้องกับโครงการ (ถ้ามี)ข้อ๙ใบอนุญาตให้ใช้คลื่นความถี่เพื่อการทดลองหรือทดสอบเป็นการชั่วคราว มีอายุไม่เกินเก้าสิบวันนับแต่วันได้รับใบอนุญาตแต่อาจขอต่ออายุใบอนุญาตได้อีกตามหลักเกณฑ์และวิธีการที่กำหนดไว้ตามข้อ ๑๙ทั้งนี้รวมแล้วต้องไม่เกินหนึ่งร้อยแปดสิบวันใบอนุญาตให้ใช้คลื่นความถี่เพื่อการทดลองหรือทดสอบเป็นการชั่วคราวเป็นสิทธิเฉพาะตัวของผู้ได้รับอนุญาตจะโอนแก่กันมิได้เว้นแต่ได้รับความเห็นชอบจากคณะกรรมการข้อ๑๐การอนุญาตให้ใช้คลื่นความถี่เพื่อการทดลองหรือทดสอบเป็นการชั่วคราวต้องพิจารณาเป็นรายกรณีตามความเหมาะสมและความจำเป็น ทั้งนี้คณะกรรมการมีอำนาจกำหนดเงื่อนไขใบอนุญาตใช้คลื่นความถี่เพื่อการทดลองและทดสอบได้ตามความเหมาะสมเป็นรายกรณีไปการแก้ไขเพิ่มเติมหลักเกณฑ์และเงื่อนไขในการอนุญาตให้ใช้คลื่นความถี่เพื่อการทดลองหรือการทดสอบภายหลังการได้รับอนุญาตแล้วคณะกรรมการอาจทำได้ตามความจำเป็นและเหมาะสมโดยให้สำนักงานแจ้งให้ผู้ได้รับใบอนุญาตทราบล่วงหน้าสิบห้าวันการขออนุญาตใช้คลื่นความถี่เพื่อการทดลองหรือทดสอบในลักษณะเดียวกันหรือคล้ายคลึงกันไม่อาจทำได้เว้นแต่ผู้ขอจะพิสูจน์ให้คณะกรรมการประจักษ์ถึงความจำเป็นและประโยชน์ที่เกิดขึ้นแก่สาธารณะที่ชัดเจนและเป็นรูปธรรมข้อ๑๑ผู้ได้รับใบอนุญาตใช้คลื่นความถี่เพื่อการทดลองหรือทดสอบจะต้องปฏิบัติตามหลักเกณฑ์ตามประกาศฉบับนี้และเงื่อนไขใบอนุญาตอย่างเคร่งครัดรวมทั้งต้องปฏิบัติตามหลักเกณฑ์ตามบทบัญญัติกฎหมายอื่นที่เกี่ยวข้องด้วยในกรณีที่ปรากฏว่าผู้ได้รับใบอนุญาตใช้คลื่นความถี่ได้ทดลองหรือทดสอบผิดวัตถุประสงค์หรือหลักการที่ยื่นเสนอหรือขัดกับหลักเกณฑ์หรือเงื่อนไขใบอนุญาตคณะกรรมการจะระงับหรือยกเลิกการอนุญาตใช้คลื่นความถี่นั้นได้ทันทีโดยผู้ได้รับอนุญาตทดลองหรือทดสอบใช้คลื่นความถี่จะเรียกร้องค่าเสียหายหรือค่าสินไหมทดแทนใดๆจากคณะกรรมการหรือสำนักงานมิได้ข้อ๑๒ ห้ามผู้รับใบอนุญาตเรียกเก็บค่าบริการจากการทดลองหรือทดสอบจากบุคคลอื่นทั่วไปข้อ๑๓ผู้รับใบอนุญาตมีหน้าที่ต้องใช้คลื่นความถี่ด้วยความระมัดระวังเยี่ยงบุคคลในวิชาชีพปฏิบัติในระดับสากลและต้องพยายามไม่ให้เกิดการรบกวนกับโครงข่ายหรือสถานีวิทยุคมนาคมอื่นหากการทดลองหรือการทดสอบใช้คลื่นความถี่ที่ได้รับอนุญาตเป็นผลให้เกิดการรบกวนโครงข่ายหรือสถานีวิทยุคมนาคมที่ตั้งอยู่ก่อนแล้วให้ผู้ได้รับใบอนุญาตระงับการใช้คลื่นความถี่นั้นทันทีแล้วแจ้งให้สำนักงานทราบโดยด่วนเพื่อจะได้เสนอให้คณะกรรมการพิจารณาอนุญาตให้ใช้คลื่นความถี่ใหม่ข้อ๑๔การทดลองหรือทดสอบการใช้คลื่นความถี่ ตามข้อ ๔.๒ และ ๔.๓ที่ได้รับใบอนุญาตตามประกาศฉบับนี้ต้องมีผู้ผลิต ผู้ประกอบการ ผู้ใช้ ผู้ประเมินผลผู้แทนสถาบันการศึกษาและผู้แทนจากสำนักงานเข้าร่วมโครงการข้อ๑๕ผู้ได้รับอนุญาตต้องวางเงินประกันความเสียหายที่อาจเกิดกับบุคคลอื่นจากการทดลองหรือทดสอบแก่สำนักงานในอัตราร้อยละห้าของมูลค่าโครงการข้อ๑๖ในการทดลองหรือทดสอบใช้คลื่นความถี่ที่ได้รับการจัดสรรให้ผู้ได้รับใบอนุญาตแจ้งให้สำนักงานทราบถึงวันและเวลาที่จะทดลองหรือทดสอบล่วงหน้า เพื่อสำนักงานจะได้ตรวจสอบว่าเป็นคลื่นความถี่ที่ถูกต้องและมีสถานีวิทยุคมนาคมอื่นใดรบกวนหรือไม่ข้อ๑๗ในกรณีที่การทดลองหรือการทดสอบต้องใช้เครื่องวิทยุคมนาคมและอุปกรณ์วิทยุคมนาคมผู้ได้รับใบอนุญาตต้องได้รับใบอนุญาตตามพระราชบัญญัติวิทยุคมนาคม พ.ศ. ๒๔๙๘หรือในกรณีที่การทดลองหรือการทดสอบการใช้คลื่นความถี่มีลักษณะและวิธีปฏิบัติที่เป็นการประกอบกิจการโทรคมนาคมผู้ได้รับใบอนุญาตต้องได้รับใบอนุญาตประกอบกิจการโทรคมนาคมตามพระราชบัญญัติการประกอบกิจการโทรคมนาคมพ.ศ. ๒๕๔๔ ด้วยในกรณีที่โครงการทดลองหรือทดสอบต้องได้รับใบอนุญาตหรือการอนุญาตตามบทบัญญัติของกฎหมายใดผู้ขอรับใบอนุญาตจะต้องได้รับใบอนุญาตหรือการอนุญาตตามที่กฎหมายนั้นกำหนดด้วยหากใบอนุญาตหรือการอนุญาตถูกเพิกถอนตามวรรคหนึ่งและวรรคสองให้ถือว่าใบอนุญาตการทดลองหรือทดสอบการใช้คลื่นความถี่ถูกเพิกถอนด้วยเว้นแต่ใบอนุญาตหรือการอนุญาตดังกล่าวไม่มีความจำเป็นหรือเกี่ยวข้องกับการทดลองหรือทดสอบข้อ๑๘ในกรณีที่มีการร้องเรียนเกี่ยวกับการรบกวนการใช้คลื่นความถี่ผู้รับใบอนุญาตมีหน้าที่ต้องรายงานให้คณะกรรมการทราบโดยทันทีและนำเสนอแนวทางแก้ไขหรือเยียวยาความเสียหายผู้รับใบอนุญาตต้องรับผิดในความเสียหายอย่างใดๆที่เกิดขึ้นจากการทดลองหรือทดสอบการใช้คลื่นความถี่เป็นการชั่วคราวเว้นแต่จะพิสูจน์ได้ว่าความเสียหายดังกล่าวไม่ได้เกิดจากการทดลองหรือทดสอบของตนหรือมิได้เป็นความผิดตนข้อ๑๙ ภายใต้บังคับแห่งข้อ ๙ในกรณีที่ผู้รับใบอนุญาตประสงค์จะขอต่ออายุใบอนุญาตจะต้องยื่นคำขอต่ออายุพร้อมแจ้งเหตุผลความจำเป็นในการต่ออายุพร้อมความคืบหน้าในการทดสอบและปัญหาอุปสรรคเพื่อเสนอต่อคณะกรรมการประกอบการพิจารณาข้อ๒๐ผู้ได้รับอนุญาตให้ใช้คลื่นความถี่เพื่อการทดลองหรือทดสอบต้องชำระค่าธรรมเนียมใบอนุญาตตามอัตราที่คณะกรรมการกำหนดอัตราค่าธรรมเนียมใบอนุญาตให้ใช้คลื่นความถี่เพื่อการทดลองหรือทดสอบให้เป็นไปตามท้ายประกาศฉบับนี้ทั้งนี้ ในกรณีที่เป็นการทดลองหรือทดสอบของสถาบันการศึกษาหรือสถาบันทางวิชาการของรัฐเพื่อการศึกษาวิจัยโดยมิได้มีวัตถุประสงค์ในการแสวงหาผลกำไร หรือประโยชน์อื่นใดทางการค้าคณะกรรมการอาจยกเว้นค่าธรรมเนียมใบอนุญาตเป็นรายกรณีได้ข้อ๒๑กรณีที่มีความจำเป็นเพื่อประโยชน์ในการรักษาความมั่นคงของรัฐเพื่อประโยชน์สาธารณะหรือจำเป็นต้องรักษาความสงบเรียบร้อยหรือศีลธรรมอันดีของประชาชนคณะกรรมการมีอำนาจระงับหรือยกเลิกการทดลองหรือทดสอบการใช้คลื่นความถี่ได้โดยผู้ได้รับอนุญาตใช้คลื่นความถี่จะเรียกร้องค่าเสียหายใดๆ ไม่ได้ทั้งสิ้นข้อ๒๒ข้อมูลหรือผลสรุปที่ได้รับจากการทดลองหรือทดสอบตามที่ได้รับอนุญาตไม่สามารถนำมาอ้างอิงหรือประกอบการยื่นขอรับใบอนุญาตประกอบกิจการโทรคมนาคมหรือขออนุญาตใช้คลื่นความถี่ได้เว้นแต่ข้อมูลหรือผลการทดลองหรือทดสอบดังกล่าวได้มีการเผยแพร่เป็นการทั่วไปหรือได้ยินยอมให้บุคคลอื่นใช้ข้อมูลหรือผลการทดลองหรือผลทดสอบได้เป็นการทั่วไปโดยต้องไม่เลือกปฏิบัติข้อ๒๓ข้อมูลหรือผลสรุปที่ได้จากการทดลองหรือทดสอบอย่างใดๆ ไม่ผูกพันคณะกรรมการแม้ว่าคณะกรรมการอาจใช้ผลการทดลองหรือการทดสอบเป็นข้อมูลประกอบในการกำหนดคลื่นความถี่การร่างมาตรฐานและเทคโนโลยีและการใช้งานต่อไปก็ตามข้อ๒๔ในกรณีคณะกรรมการจะต้องออกใบอนุญาตหรืออนุญาตคลื่นความถี่ที่ใช้ทดลองหรือทดสอบในอนาคตคณะกรรมการจะไม่นำผลการทดสอบ ผลงานหรือผลการอนุญาตมาประกอบการพิจารณาคุณสมบัติหรือความเหมาะสมของผู้รับใบอนุญาตข้อ๒๕เมื่อสิ้นสุดระยะเวลาการทดลองหรือทดสอบผู้รับใบอนุญาตจะต้องจัดทำรายงานผลการทดลองหรือทดสอบอย่างละเอียดแก่คณะกรรมการโดยคณะกรรมการอาจนำรายงานโดยสรุปประกาศเผยแพร่ต่อสาธารณชนได้ข้อ๒๖เมื่อการทดลองหรือทดสอบเสร็จสิ้นลง หรือใบอนุญาตให้ใช้คลื่นความถี่เพื่อการทดลองหรือทดสอบหมดอายุ แล้วแต่กรณี ใดเกิดก่อนผู้รับใบอนุญาตต้องแจ้งให้คณะกรรมการทราบและให้หยุดใช้คลื่นความถี่ทันทีพร้อมทั้งต้องรื้อถอนและส่งออกนอกประเทศซึ่งอุปกรณ์ โครงข่ายหรือระบบที่นำมาใช้ในการทดลองหรือทดสอบโดยพลันข้อ๒๗[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๕พฤศจิกายน พ.ศ. ๒๕๔๘พลเอก ชูชาติพรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.อัตราค่าธรรมเนียมใบอนุญาตการใช้คลื่นความถี่เพื่อการทดลองหรือทดสอบเป็นการชั่วคราวแนบท้ายประกาศคณะกรรมการกิจการโทรคมนาคมแห่งชาติเรื่องหลักเกณฑ์การจัดสรรคลื่นความถี่เพื่อการทดลองหรือทดสอบเป็นการชั่วคราว(ดูข้อมูลจากภาพกฎหมาย)พชร/ผู้จัดทำ๒๒ พฤศจิกายน ๒๕๔๘วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษา เล่ม ๑๒๒/ตอนพิเศษ ๑๓๓ ง/หน้า ๑๕/๑๗ พฤศจิกายน ๒๕๔๘